philippe etc. allen den genen etc doen te wetene etc.
dat wij ontvangen hebben die oitmoedige supplicatie
van merten motkies ingesetenen van rumpsdorp inhoudende
dat hoewel by suppliant nu eenigen jaeren herwaerts
anders es heeft gedaen als met allen middelen van
vrindtschappen ende beleeftheid getracht ende
gearbeyt te verhueden dat wylen jaspar van diest
synen swaegher naer eenigen extraordinarisie folie
hem nyet en sonder vertrecke naerden dienst vande
gerebelleerden provintien daer aft hy hem menichmael
hadde vermeten dat die voors. suppliant nyettegenstaende
alle de iniurien menacen ende affronten die hy
van syne voors. swaeger hadde geleden evenwel
soo goet is geweest van te contribueren ende
eensdeels te voldoen ende den accorde byden voors.
synen swaeger gemaeckt metten meyer vander
gheten over syne insolentien ende moetwillicheden
soo ist nochtans dat den voors. jaspar van diest
nyet en heeft connen gelaten den suppliant in sulcker
vueghen te menaceren iniurieren ende in syn
eyghen huys te comen vuytroepen dat die voors.
suppliant de patientie nyet en heeft connen
hebben van tselve meer te verdraegen gelyck
oyck nyemandt ter werelt sulcke insolentien
en zoude hebben connen tollereren mits dat die
voors. jaspar van diest met opgesetten wille
ende intentie is opden eenentwintichsten novembris
xvic sevenentwintich gecomen ter huyse des suppliants
hebbende syn mes bloot in syn hand ende roepende
met luyder kelen tegens hem suppliant dese oft dyergelycke
woirden compt daer buyten ghy fielten luylack
bedelaer ghy duyvel comt daer buyten ick sal
u vermoorden ende alsdan sal ick naer hollandt
gaen ende alhoewel dat diversche persoonen den
voors. jasper van diest van syn quat voornemen
meynder te diverteren soo is hebben sy tselve
nyet connen gedaen want hy persevereerde in syne
quaden intentie roepende continuelycke alsulcken
ende dyergelycke woorden als hiervoren staen
vuytgedruckt dewelcke ten vuytersten oirsaecke
hebben geweest dat die voors. suppliant is vuyt
synen stal gecome met eene rieck in syne
handen om die voors. jaspar te doen retireren
vuyt syn suppliants mesthofs aldaer alle de
voors. insolentien gebeurden maer in plaetse
dat hy de suppliant souden hebben ver$$$$ ontsien ende
zynen huyse ende woninge soude hebben verlaten
soo is hy den suppliant comen toegeloopen met den
voors. messe bloot inde hand meynende des suppliant
daermede om te brengen om welcke te vergeven is
die suppliant genootsaeckt geweest hem met
syner voors. rieck te behelpen ende te defenderen
dwelck doende heeft hy aen syner voors. swaegher
gegeven twee oft dry slaegen op oft ontrent het
hooft waerdoor die voors. van diest een weenich
worde gequetst doch nyet dootelyck gelyck alle
experte doctoiren ende chirurgynen des noot synde
souden moeten attesteren nyettegenstaende dat
denselven van diest eenige thien oft elft daeghen
naerden infectie vande voors. wonden is comen
aftlyvich te worden tot groot leetwesen des suppliants
die zich altijt heeft gedraegen als een man
met eenen daer ter contrarie d’afflyvigen
soo temerair ende oultrecuidant is geweest van hem
suppliant ende andersints te menaceren sulcx dat met
rechte sonder moghen geseght worden dat die jaspar
van diest heeft ontfangen den loon naer syne wercken
als hebbende soo te seggen selfst oirsake geweest
van syne doot alwaert oyck alsoe dat hy
door ontwetentheyt vanden meester hem gecureert
hebbende nyet en hadde onder d’aerde gemeestert
geweest desen aengemerckt ende dat die
voors. suppliant noyt senne feyt en heeft
gecommitteert waerover hy criminele oft civile
byden geene oft syne officiers soude gestraft
oft geactionneert hebben geweest soo badt hy
suppliant seer oytmoedelyck om onse opene brieven
van remis daertoe dienende soo eest dat wy
desen aengesien ende hierop gehadt d’advis ander
officier van rumpdorp geneyght wesende ter beden
ende supplicatie des voors. suppliant ende willende hem
in dit stuck prefererende gratie ende genaden voor
strangheyt ende rigeur van rechte hebben denselven suppliant
inden gevalle als boven quytgesconden ende vergeven
schelden quyte ende vergeven vuyt sunderlinger gratien
by dezen onser brieve tfeyt ende ongeval boven geruert
midtgaeders allee offentie ende breucke corporele ende
criminele daerjinne hy ter causen voors. ende tgene daeraen
tleven mach teghen ons ende justitie misdaen ende misbruyckt
mach hebben ende hebben hem dyenaengaende wedergestelt
ende gerestitueert stellen weder ende restituerende tot
syne goeden naeme faeme ende geruchte in onser
voors. landen ende heerlyckheden ende tot zyne onverbeurde
goeden indyen hy eenigen onder ons heeft gehadt ende
in alder manieren soo hy was voorde toecomste
vanden voors. feyte imponerende hierop ende eeuwich
geswygh onsen procureur generael van
brabant officieren van rumpsdorp ende allen
anderen onse justicieren ende officieren wie
sy syn saticsfactie ende beternisse ierst
ende vooral gedaen der partyen geinteresseerde
indyen die noch nyet gedaen en zy ende eenige
daertoe staet civilyck alleenlyck behoudelyck
dat die voors. suppliant gehouden sal syn
te voorschreven feyt tegen onsen te beteren civilyck
alleenlyck naer gelegentheyt vander saecken
ende faculteyt van synen goeden met
oyk te betaelen de redelycke costen van
justiticie hieromme almeede gedaen ende
alnoch te doene alles ter taxatien ende
moderatie van onsen seer lieven ende getrouwe
cancellier ende luyden van onsen raede in
brabant die wij daertoe gecommitteert
hebben ende committeren ende desen wetende
ende bevele denselven onser cancellier ende
raedtsluyde dat voor hun geroepen degenen
die daeromme behoiren geroepen te syne sy
procederen wel ende deughdelicke ter verificatie
ende interinementen van desen ende ter
taxatie ende moderatie vanden voors.
amende ende costen van justitie alsoe sy
sullen bevinden te behoire welcke interinement
die voors. suppliant gehouden sal syn te versuecken
ende hem in persoone te presenteren in onse
voors. raede binnen dese letste maenden naestcomen
opden pene van te verbeuren de essect van dyen
ende dat gedaen ende deselve civile boete ende
costen van justicie getaxeert ende betaelt
synde in handen vander ghene dyen behoiren
sal sy onsen voors. procureur generael van brabant
ende allen anderen onse rechteren iusticieren
officieren ende ondersaten tegenwoordige ende
toecommende dyen dat aengaen sal mogen heuren
stedehouderen ende eenen iegelijcken van hen
bezundere soe hen tebehoiren sal doen laeten ende
gedoogen den voors. suppliant van deser onser
iegewoordiger gratien ende remissie ende van
allen inhouden van desen inden vueghen ende
manieren voore verhaelt rustelyck vredelyck
volcomelyck ende eeuwelyck genyete ende
gebruycken sonder hem te doen oft te laeten
geschieden nu noch toecommende tyden in
eenighe manieren eenich hinder letsel oft
moyenissen aen lyve noch aen goeden ter contrarien
manieren indyen syn lyff ofte enige van syne goeden
daeromme gearresteert becommert oft beleth
waer is dat sy die setten ende stellen terstont ende
sonder vertreck tot geheelder ende volcomender
delivrantie want ons alste gelieft gegeven
ende ter eynde dat dit vast ende gestadich
blyve tot eeuwigen daeghen soo hebben onsen seghel
hieraen doen hangen behoudelyck in andere
dingen onse rechten ende eenenyegelycken and eren
dessyns gegeven binnen onse stadt van
brussele seven daeghen inde maent van
augusto int jaer ons heeren sesthienhondert
negenentwintich van onse rycken het negenste
opde plycke stont gescreven byder coninck
onderteeckent $$ mastelyn